อุดมโภชนา แพร่งภูธร
.
.
ร้านเก่าแก่แห่งแพร่งภูธร ที่เปิดบริการมาแล้วปีนี้เป็นปีที่ 80แล้วครับ (ถามเฮียมา555) ถ่ายทอดสูตรมาจากรุ่นสู่รุ่น จนมาถึงรุ่นปัจจุบัน ที่ยังคงรสชาติแบบดั้งเดิมสมัยรุ่นบุกเบิกได้อย่างดีเลย ด้วยเมนูที่เบสิคๆ อย่างข้าวหมูแดงหมูกรอบ ข้าวแกงกระหรี่ ข้าวสตูว์ บะหมี่เกี้ยวน้ำ ปอเปี๊ยสดทั่วไป
.
.
ผมสั่งข้าวแกงกระหรี่หมู กับเนื้อ ผมแทบจะลืมข้าวแกงกระหรี่รสชาตินี้ไปแล้ว เพราะมัวแต่ทานข้าวแกงกระหรี่แบบญี่ปุ่นมาโดยตลอด จนจำไม่ได้แล้วว่าทานรสชาตินี้ไปครั้งสุดท้ายตั้งแต่เมื่อไหร่ด้วยซ้ำ เมนูนี้เป็นแกงกระหรี่แบบไม่ได้เข้มข้นมาก แต่กลิ่นผงกระหรี่ยังคงชัดเจนดี ทานกับมันฝรั่งที่คู่กัน
.
.
ข้าวหมูแดงหมูกรอบ น้ำราดเข้มข้นดี แต่ออกจะหวานไปซักหน่อยครับ หมูกรอบอร่อยดี แต่หมูแดงออกจะแข็งๆไปนิด
.
.
เกี้ยวน้ำหมูแดง(40บาท) เกี้ยวมาตัวแน่นดี ถึงแม้จะไม่ใหญ่มากครับ ซุปใสออกหวานนิดๆ หมูแดงในเมนูนี้จะนุ่มกว่าในข้าวหมูแดงครับ เพราะอาจจะโดนน้ำร้อนสะดุ้งอยู่
.
.
ร้านนี้อยู่ถนนซอยแพร่งภูธร ถนนบำรุงเมือง พระนคร กรุงเทพฯ แถวๆศาลเจ้าพ่อเสือครับ